12. ΕΓΚΥΚΛΙΟΣ ΙΚΑ Αριθ. 2744 της 13 Ιαν. 1953 Επίδομα ανεργίας εις κατοικούντας εκτός ασφαλιστικής περιοχής. Επειδή ανεφύησαν εν τη πράξει αμφιβολίαι εν σχέσει με την επιδότησιν λόγω ανεργίας των εκτός ασφαλιστικής περιοχής κατοικούντων ησφαλισμένων, οίτινες πληρούσι τας προς τούτο απαιτουμένας προϋποθέσεις, γνωρίζομεν εις υμάς τα κάτωθι: 15Β.Η.α.10-12 Επίδομα Ανεργίας Ως εγένετο δεκτόν, εις την ασφάλισιν του κλάδου ανεργίας υπάγονται υποχρεωτικώς άπαντα τα παρέχοντα εξηρτημένην εργασίαν πρόσωπα υπό την προϋπόθεσιν, ότι ο απασχολών αυτά εργοδότης εδρεύει εν τη περιοχή, εν τη οποία έχει επεκταθή η κατά του κινδύνου της ανεργίας ασφάλισις. Λαμβανομένου υπ’ όψιν, ότι μεταξύ των κατά τ’ ανωτέρω ασφαλισθέντων λόγω της απασχολήσεως των εντός ασφαλιστικής περιοχής προσώπων είναι ενδεχόμενον να υπάρξωσι και τοιαύτα κατοικούντα εκτός τοιαύτης περιοχής ορθόν και δίκαιον είναι να θεωρηθή, ότι, επερχομένου και ως προς ταύτα του κινδύνου της ανεργίας, θέλουσι δικαιωθή της εκ της τοιαύτης ασφαλίσεώς των προστασίας. Όθεν, εν εκάστη συγκεκριμένη περιπτώσει, εφ’ όσον ήθελε διαπιστούται, ότι εν τω προσώπω του αιτούντος πληρούνται αι υπό του άρθρ. 35 εδ. β΄ του Α.Ν. 1846/51 απαιτούμεναι προϋποθέσεις και ετηρήθησαν αι διατυπώσεις αναγγελίας της ανεργίας του, δέον να παρέχεται επίδομα όπερ όμως θα καταβάλληται υπό την προϋπόθεσιν ότι ο δικαιούχος θα πραγματοποιή τας τακτικάς παρουσιάσεις του, προσερχόμενος, ιδίαις προφανώς δαπάναις, εις την αρμοδίαν υπηρεσίαν του υποκ/τος δια τον έλεγχον της ανεργίας του. Αυτονόητον πάντως τυγχάνει, ότι δέον, όπως καταβάλληται παρ’ υμών πάσα δυνατή προσπάθεια προς αποσόβησιν επιδοτήσεως προσώπων άτινα όντα κατά κύριον επάγγελμα αγρόται, μη απασχολούμενοι δε κατά κανόνα εντός της υμετέρας περιοχής, συνέβη να πραγματοποιήσωσι συμπληρωματικώς τας ανωτέρω προϋποθέσεις. Εφιστώμεν τέλος την υμετέραν προσοχήν, ότι άλλως έχει το ζήτημα εις την περίπτωσιν της μετακινήσεως εκτός ασφαλιστικής περιοχής του εν επιδοτήσει ανέργου, καθ’ ην θα αναστέλληται το καταβαλλόμενον εις τούτον επίδομα κατά τας ειδικώτερον παρασχεθείσας οδηγίας της υπ’ αριθ. 130/52 (Κεφ. IV παρ. γ΄ περίπτ. 6) εγκυκλίου διαταγής μας. 